କାଇଲୋଥୋରାକ୍ସ

କାଇଲୋଥୋରାକ୍ସ ହେଉଛି ଏକ ପ୍ରକାରର ଲିପିଡ-ସମ୍ପନ୍ନ ଲସିକା  ଯାହା ଫୁସଫୁସକୁ ଘେରି ରହି ଥାଏ । ଅଳ୍ପ ପରିମାଣର ତରଳ ପଦାର୍ଥ ଥିଲେ ସାଧାରଣତଃ କୌଣସି ଲକ୍ଷଣ ଦେଖାଏ ନାହିଁ, ଯେତେବେଳେ   ପରିମାଣ ଅଧିକ ହୋଇଯାଏ ସେତେବେଳେ ଅଣନିଶ୍ୱାସ, ଛାତିରେ ଚାପ ହେଉଥିବା ଲାଗେ ଏବଂ ବ୍ୟାୟାମ କରିବାରେ ଅସୁବିଧା ହୋଇପାରେ । ଜ୍ୱର କିମ୍ବା ଯନ୍ତ୍ରଣା ସାଧାରଣତଃ ହୁଏ ନାହିଁ । ବାମ ପାର୍ଶ୍ୱ ଅପେକ୍ଷା ଡାହାଣ ପାର୍ଶ୍ୱ ଅଧିକ ପ୍ରଭାବିତ ହୁଏ । ରୋଗ ଜଟିଳ ହେଲେ କମ୍ ରକ୍ତ ପରିମାଣ, ପୁଷ୍ଟିହୀନତା ଏବଂ ସଂକ୍ରମଣ ହୋଇପାରେ ।

ଅସ୍ତ୍ରୋପଚାର ପରେ (> ୫୦% ମାମଲା), କର୍କଟ, ସଂକ୍ରମଣ, ଛାତିରେ ଆଘାତ କିମ୍ବା ଆଜନ୍ମ ତ୍ରୁଟି ହେତୁ ଏହା ହୋଇପାରେ । ଗ୍ରାସନଳୀ ଅସ୍ତ୍ରୋପଚାର ପରେ ପ୍ରାୟ ୭.୫% ଲୋକଙ୍କଠାରେ ଏବଂ ଫୁସଫୁସ ଏବଂ ମିଡିଆଷ୍ଟାଇନାଲ ଲିମ୍ଫ ନୋଡ ଅପସାରଣ ପରେ ୫% ଲୋକଙ୍କର ଏହି ରୋଗ ହୁଏ । କର୍କଟ ରୋଗ ମଧ୍ୟରେ ଲିମ୍ଫୋମା, କ୍ରନିକ୍ ଲିମ୍ଫୋସାଇଟିକ ଲିଉକେମିଆ, ଫୁସଫୁସ କର୍କଟ ଏବଂ ଗ୍ରାସନଳୀ କର୍କଟ ଥିଲେ ଏହି ରୋଗ ହୋଇପାରେ ।  ପ୍ରାୟ ୧୦% କ୍ଷେତ୍ରରେ ଏହାର କାରଣ ଅସ୍ପଷ୍ଟ ରହିଛି । ଡାକ୍ତରୀ ଇମେଜିଙ୍ଗ ଏବଂ ଟ୍ରାଇଗ୍ଲାଇସେରାଇଡ୍ ଓ କୋଲେଷ୍ଟ୍ରୋଲରେ ଥିବା   ତରଳ ପଦାର୍ଥର ବିଶ୍ଳେଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ । ଏହା ସ‌ହିତ ଅଧିକ କୋଲେଷ୍ଟେରୋ ଓ ପ୍ଲୁରାଲ୍ ଇଫ୍ୟୁଜନ୍ (ସିଉଡୋଚିଲୋଥୋରାକ୍ସ ଭାବରେ ଜଣାଶୁଣା) ସମାନ ଲକ୍ଷଣ ଦେଖାଯାଏ । 

ପରିଚାଳନା ମୂଳ କାରଣ ଉପରେ ନିର୍ଭର କରେ । ଏହାର ପ୍ରୟାସରେ ଖାଦ୍ୟପେୟ ପରିବର୍ତ୍ତନ, ଥୋରାସେଣ୍ଟେସିସ୍, ପ୍ଲୁରୋଡେସିସ, ଥୋରାସିକ ଡକ୍ଟକୁ ବାନ୍ଧିବା ଏବଂ କିଛି ଔଷଧ ଦିଆଯାଇପାରେ । କମ ଲମ୍ବା ଚେନ୍ ଫ୍ୟାଟି ଏସିଡ୍ ଥିବା ଖାଦ୍ୟ ଦିଆଯାଏ । ଔଷଧଗୁଡ଼ିକ ମଧ୍ୟରେ ଓକ୍ଟ୍ରିଓଏଟାଇଡ, ମିଡୋଡ୍ରାଇନ ଏବଂ ସିରୋଲିମସ ଦିଆଯାଇପାରେ ।

କାଇଲୋଥୋରାକ୍ସ ଏକ ବିରଳ ରୋଗ ଅଟେ । ଫୁସଫୁସକୁ ଘେରି ରହିଥିବା ତରଳ ସଂଗ୍ରହର ପ୍ରାୟ ୨–୩ % ହେଉଛି କାଇଲୋଥୋରାସ ।  ପୁରୁଷ ଏବଂ ସ୍ତ୍ରୀ ସମ ଭାବରେ ପ୍ରଭାବିତ ହୁଅନ୍ତି । ୧୬୩୩ ମସିହାରେ ବାର୍ଟୋଲେଟଦ୍ୱାରା ଏହି ଅବସ୍ଥା ପ୍ରଥମେ ବର୍ଣ୍ଣନା କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki